als_Latn dik_Latn sag_Latn
Një çmim tradicional që zhvillohet për çdo vit ku dekorohen atletet më të mirë të Albertas, i dhënë për atletin shqiptar në Kanada nga vetë presidentja e atletikës së kantonit të Albertës, znj. Linda Blade.
Njoftimi, është bërë nga rrjeti social face book, ku ai ka postuar duke publikuar çmimin (award prize), Alberta Athlete of the year 2014" të cilin ai thotë se e ka marrë pikërishtë - para pak diteëh në Edmonton të Kanadasë.
Në një komunikim nëpërmjet rrjetit social ai na tha se : "Unë u nominova për arsye se në vitin që kaloi - thyeva 2 herë mbrenda 2 muajsh rekordin kombëtar Kanadez, në kërcimin trehapsh(triple jump) Kurse, në atletikë, mora medalje bronzi në kërcim së gjati në kampionatin botëror të atletikës për ekipin kombëtar kanadez, që u mbajt në 2014 në Budapest."
Në vitin 2014 Dimnaku, renditet në vendin e 1-rë në Kanada, Europë dhe Botë, për garën mastare 40 ndër 75 vendet e botës. Ndërkohë, duke ndjekur renditjen në "world master ranking triple jump" Gezim Dimnaku, nga këto kritere para 4 ditesh është nderuar me çmimin Award Prize - Aberta male Athlete of the year2014".
Atleti shkodran ka 7 vjet që jeton në Kanada , ku ai punon dhe stervitet me ekipin kombëtar kuq e bardhë të Kanadas . Privatisht, thotë ai "ponojë në një qendër trajnimi - (fitness) si trainer , gjithashtu, dhe stërvisë atletët e ekipit kanadez".
Kush është atleti Gëzim Dimnaku :
Në faqen e internetit "Ermir Dardha's Blog" - në shkrimin profili i një sportisti të nivelit ndërkombëtar - thuhet se Shqiptaro-Kanadezi - rekordmeni Gëzim Dimnaku, ka filluar ushtrimin e sportit të atletikës, që në moshën 10-vjeçare, me shkollën sportive të qytetit të Shkodrës. Duke u ushtruar që në moshë të vogël në dy drejtime në atë të “Kërcimit së gjati”, dhe në atë të “Kërcimit tre hapësh”, nën udhëzimet e Trajnerit të mirënjohur Z. Hysni Bebeziqi, Gëzimi do të shpallej Kampion me Vllazninë për pesë vite rresht dhe më tej do të finalizohej Kampion për Shqipërinë.
Nga viti 92-96, Gëzimi ka kryer studimet në Universitetin e Sporteve të Tiranës, dhe gjatë kësaj periudhe ai ka qenë edhe sportisti kampion me Ekipin Studenti. Si dhe ka arritur fitore në nivele ndërkombëtare,” Medalie Bronzi” në atë të Kupës së Kampionëve të Europës 92 në Athinë, Greqi duke përfaqësuar Partizanin (por i huazuar nga Vllaznia) për atletik “Kërcim tre hapësh”, dhe më tej në Stamboll, Turqi me ekipin Studenti arrin të fitoje në vitin 94 përsëri “Medalien e Bornzit”. Pas 9 viteve rresht si kampion dhe rekordmen i Shqipërisë në vitin 96 në Lubjanë, Slloveni duke përfaqësuar ekipin Kombëtar Shqiptar në kupën e ekipeve kapione të Europës Gëzimi pëson një demtim në tendinat e kaviljen e këmbës së djathtë, e cila jo vetëm i vë në rrezik karrieren sportive por edhe shëndetin.
Në vitin 98 Gëzimi zhvendoset në Gjermaninë Perëndimore dhe bëhet pjesë e ekipit të Dortmundit për të qenë me sacrifice një atlet elitar në Europë dhe Botë, nga viti 98-07 për 3 vjet kampion në Vestfalen. Përtej ndalimit kategorik nga ana e doktorëve Gjerman, me vullnet e stërvitje teknike për tu ruajtur nga dëmtimet, me sakrificë të madhe, vendos rezultatin rekord shqiptar me 15.93 metër në stadiume të hapura, dhe në vitin 03 në Athine, Greqi dhe më pas 15.71 metër në stadiume të mbyllura dy rekorde të mbajtura. Federata Shqiptare e Atletikës pas tërheqjes i dha medalien e nderit Gëzimit.
Ndërsa në vitet e fundit nga 2008 zhvendoset ne Kanada në Kebek, dhe më tej në 2013 në Alberta. Profili i një atleti që sfidon rekorde do të zgjohej dhe në emër të kurajos së nënës së tij. Gëzimi do të rikthehej në atletik dhe të fitojë medalien e bronzit në “ Kërcimin së gjati”. Ai siguroi vendin e tretë në botë në Budapest, Hungari për ekipin kombëtar Kanadez. Sfidë e ndërmarrë për të mbështetur nënën e tij në luftë me tumorin dhe për ti dhënë kurajo në operacionin e saj.
Gëzimi ashtu siç ka edhe emrin do ti kthente nënës edhe një herë gëzimin me fitoren e tij, por që fatkeqësisht nuk do zgjaste shumë pasi ajo do të ndëronte jetë. Dy muaj pas kompeticionit të fundit ndërkombëtar në 6 Qershor 2014 Gëzimi shpallet kampioni i Kanadasë dhe mban momentalisht rekordin botëror për moshat 40 vjeçare në takimin “Balancat e reja”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn